Σημαντική ανακοίνωση νομικού περιεχομένου

|

52007PC0491

Πρόταση Απόφαση του Συμβουλίου με την οποία επιτρέπεται στο Βασίλειο των Κάτω Χωρών να εφαρμόσει μέτρo παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας (Το κείμενο στην ολλανδική γλώσσα είναι το μόνο αυθεντικό)  /* COM/2007/0491 τελικό */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 3.9.2007COM(2007) 491 τελικόΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στο Βασίλειο των Κάτω Χωρών να εφαρμόσει μέτρo παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας (Το κείμενο στην ολλανδική γλώσσα είναι το μόνο αυθεντικό)(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΠλαίσιο της απόφασης |110 | Αιτιολόγηση και στόχοι της πρότασης Σύμφωνα με το άρθρο 395 της οδηγίας 2006/112/EΚ, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, το Συμβούλιο, αποφασίζοντας ομόφωνα έπειτα από πρόταση της Επιτροπής, μπορεί να επιτρέπει σε κάθε κράτος μέλος να εφαρμόζει ειδικά μέτρα παρέκκλισης από τις διατάξεις της εν λόγω οδηγίας για λόγους απλούστευσης της διαδικασίας είσπραξης του ΦΠΑ ή πρόληψης ορισμένων τύπων φοροδιαφυγής ή φοροαποφυγής. Με επιστολή που πρωτοκολλήθηκε στις 24 Νοεμβρίου 2006 στη Γενική Γραμματεία της Επιτροπής, το Βασίλειο των Κάτω Χωρών ζήτησε άδεια να εφαρμόσει μέτρο παρέκκλισης στον τομέα της βιομηχανίας έτοιμων ενδυμάτων, άδεια που του έχει ήδη χορηγηθεί στο παρελθόν για περιορισμένο χρονικό διάστημα με την απόφαση 1998/20/EΚ (όπως τροποποιήθηκε). Σύμφωνα με το άρθρο 395 παράγραφος 2 της οδηγίας 2006/112/EΟΚ, η Επιτροπή ενημέρωσε τα άλλα κράτη μέλη, με επιστολή της 10ης Ιουλίου 2007, σχετικά με το αίτημα που υπέβαλε το Βασίλειο των Κάτω Χωρών. Με επιστολή της 17ης Ιουλίου 2007, η Επιτροπή κοινοποίησε στο Βασίλειο των Κάτω Χωρών ότι διέθετε όλες τις απαραίτητες πληροφορίες για την εξέταση του αιτήματος. |120 | Γενικό πλαίσιο Το σχετικό αίτημα πρέπει να θεωρηθεί κατ'αρχάς ως ένα μέτρο παρεμπόδισης ορισμένων τύπων φοροδιαφυγής στον τομέα της βιομηχανίας έτοιμων ενδυμάτων. Οι υπεργολάβοι στον τομέα της βιομηχανίας έτοιμων ενδυμάτων αποτελούν μερικές φορές μικρές επιχειρήσεις, με εφήμερο συχνά χαρακτήρα, οι οποίες είναι δύσκολο να ελέγχονται από τη φορολογική διοίκηση και λειτουργούν ως μέσο φοροδιαφυγής. Μια συνήθης μορφή φοροδιαφυγής των εν λόγω υπεργολάβων είναι να μην καταβάλλουν στις φορολογικές αρχές τον τιμολογούμενο ΦΠΑ και εν συνεχεία να εξαφανίζονται χωρίς να αφήνουν ίχνη, αφού δώσουν, ωστόσο, στον πελάτη τους (εργολάβο) έγκυρο τιμολόγιο για την έκπτωση φόρου. Η παρούσα απόφαση επιτρέπει στο Βασίλειο των Κάτω Χωρών να εφαρμόζει στον τομέα της βιομηχανίας έτοιμων ενδυμάτων ένα σύστημα βάσει του οποίου η υποχρέωση για την καταβολή του ΦΠΑ στις φορολογικές αρχές μετατίθεται από τον υπεργολάβο στη βιομηχανία έτοιμων ενδυμάτων (στον εργολάβο). Στο παρελθόν, η απόφαση 1998/20/EΚ του Συμβουλίου είχε επιτρέψει στο Βασίλειο των Κάτω Χωρών να εφαρμόσει το εν λόγω σύστημα, το οποίο παρεκκλίνει από το άρθρο 193 της οδηγίας 2006/112/EΚ για τον ΦΠΑ. Η αρχική ισχύς της άδειας αυτής έως τις 31 Δεκεμβρίου 1999 παρατάθηκε έως τις 31 Δεκεμβρίου 2003 με την απόφαση 2000/435/EΚ του Συμβουλίου και εκ νέου έως τις 31 Δεκεμβρίου 2006 με την απόφαση 2004/516/EΚ του Συμβουλίου. Το Βασίλειο των Κάτω Χωρών υποστήριξε ότι, χάρη στις προηγούμενες παρεκκλίσεις, μειώθηκαν οι περιπτώσεις απάτης από υπεργολάβους στον τομέα της βιομηχανίας έτοιμων ενδυμάτων. Ωστόσο, η Επιτροπή δεν γνωρίζει με βεβαιότητα κατά πόσο η μείωση αυτή οφείλεται στην παρέκκλιση και κατά πόσο στις εξελίξεις του ίδιου του τομέα. Η βιομηχανία έτοιμων ενδυμάτων μεταβάλλεται συνεχώς και οι υπεργολάβοι μεταφέρουν τις δραστηριότητές τους από τη μία χώρα στην άλλη, με βάση, μεταξύ άλλων, το εργατικό κόστος. Επομένως, δεν μπορεί να αποκλειστεί το γεγονός ότι ορισμένοι υπεργολάβοι εγκατέλειψαν το Βασίλειο των Κάτω Χωρών για οικονομικούς λόγους. Για να εκτιμηθεί ο αντίκτυπος τόσο της παρέκκλισης που έχει ήδη χορηγηθεί, αφενός, όσο και των διαφόρων άλλων παραγόντων, αφετέρου, το Βασίλειο των Κάτω Χωρών καλείται να υποβάλει έκθεση στην Επιτροπή σχετικά με την αποτελεσματικότητα του μέτρου. |130 | Ισχύουσες διατάξεις στον τομέα της πρότασης Απόφαση 98/20/EΚ του Συμβουλίου της 19ης Δεκεμβρίου 1997 με την οποία επιτρέπεται στο Βασίλειο των Κάτω Χωρών να παρατείνει την εφαρμογή ενός μέτρου παρέκκλισης από το άρθρο 21 της έκτης οδηγίας 77/388/ΕΟΚ του Συμβουλίου για την εναρμόνιση των νομοθεσιών των κρατών μελών των σχετικών με τους φόρους κύκλου εργασιών (ΕΕ L 8 της 14.1.1998, σ. 16). Απόφαση όπως τροποποιήθηκε με την απόφαση 2000/435/EΚ (ΕΕ L 172 της 17.2.2000, σ. 24) και απόφαση 2004/516/EΚ (ΕΕ L 221 της 21.6.2004, σ. 17). |141 | Συνοχή με τις άλλες πολιτικές και στόχους της Ένωσης Άνευ αντικειμένου. |Διαβουλεύσεις με τα ενδιαφερόμενα μέρη και αναλυση των επιπτώσεων |Διαβουλεύσεις με τα ενδιαφερόμενα μέρη |219 | Άνευ αντικειμένου. |Προσφυγή στη γνώμη εμπειρογνωμόνων |229 | Δεν υπήρξε ανάγκη προσφυγής σε εξωτερικούς εμπειρογνώμονες. |230 | Ανάλυση των επιπτώσεων Η πρόταση απόφασης αποσκοπεί στην καταπολέμηση ενδεχόμενης φοροδιαφυγής του ΦΠΑ, στον τομέα της βιομηχανίας έτοιμων ενδυμάτων και, επομένως, ενδέχεται να έχει θετικές οικονομικές επιπτώσεις. Ωστόσο, λόγω του περιορισμένου πεδίου εφαρμογής της παρέκκλισης και της περιορισμένης χρονικής εφαρμογής της, οι επιπτώσεις θα είναι ούτως ή άλλως περιορισμένες. |Νομικά στοιχεία της πρότασης |305 | Συνοπτική παρουσίαση της προτεινόμενης δράσης Εξουσιοδότηση του Βασιλείου των Κάτω Χωρών να εφαρμόσουν μέτρο παρέκκλισης από το άρθρο 193 της οδηγίας 2006/112/EΚ όσον αφορά τη χρήση μηχανισμού αντιστροφής της επιβάρυνσης για ορισμένες συναλλαγές στον τομέα της βιομηχανίας έτοιμων ενδυμάτων. |310 | Νομική βάση Το άρθρο 395 της οδηγίας 2006/112/ΕΚ για τον ΦΠΑ, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας. |329 | Αρχή της επικουρικότητας Η πρόταση υπάγεται στην αποκλειστική αρμοδιότητα της Κοινότητας. Κατά συνέπεια, η αρχή της επικουρικότητας δεν ισχύει. |Αρχή της αναλογικότητας Η πρόταση είναι σύμφωνη με την αρχή της αναλογικότητας για τον (τους) εξής λόγο(-ους). |331 | Η απόφαση αφορά άδεια που χορηγείται σε κράτος μέλος κατόπιν αιτήσεώς του και δεν αποτελεί, επομένως, υποχρέωση. |332 | Λόγω του περιορισμένου πεδίου εφαρμογής της παρέκκλισης, το ειδικό μέτρο είναι αναλογικό προς τον επιδιωκόμενο στόχο. |Επιλογή των νομικών πράξεων |341 | Προτεινόμενες νομικές πράξεις: άλλα. |342 | Άλλα μέσα δεν θα ήταν κατάλληλα για τον (τους) εξής λόγο(-ους). Σύμφωνα με το άρθρο 395 της οδηγίας ΦΠΑ 2006/112/ΕΚ σχετικά με το κοινό σύστημα φόρου προστιθέμενης αξίας, παρέκκλιση από τις κοινές διατάξεις στον τομέα του ΦΠΑ επιτρέπεται μόνο με την άδεια του Συμβουλίου το οποίο αποφασίζει ομόφωνα έπειτα από πρόταση της Επιτροπής. Η απόφαση του Συμβουλίου αποτελεί επομένως την πλέον κατάλληλη νομική πράξη, επειδή απευθύνεται σε μεμονωμένα κράτη μέλη. |Δημοσιονομικές επιπτώσεις |409 | Η πρόταση δεν έχει επιπτώσεις στον κοινοτικό προϋπολογισμό. |Συμπληρωματικές πληροφορίες |Ρήτρα επανεξέτασης/αναθεώρησης/λήξεως ισχύος |533 | Η πρόταση περιλαμβάνει ρήτρα λήξεως ισχύος. |1.  ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥμε την οποία επιτρέπεται στο Βασίλειο των Κάτω Χωρών να εφαρμόσει μέτρο παρέκκλισης από το άρθρο 193 της οδηγίας 2006/112/EΚ σχετικά με το κοινό σύστημα φόρου προστιθέμενης αξίας (Το κείμενο στην ολλανδική γλώσσα είναι το μόνο αυθεντικό)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2006/112/EΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας[1], και ιδίως το άρθρο 395 παράγραφος 1,Την πρόταση της Επιτροπής[2],Εκτιμώντας τα ακόλουθα:(1) Το Βασίλειο των Κάτω Χωρών, με επιστολή που πρωτοκολλήθηκε στις 24 Νοεμβρίου 2006 στη Γενική Γραμματεία της Επιτροπής, ζήτησε την άδεια να εφαρμόσει ειδικά μέτρα παρέκκλισης στον τομέα της βιομηχανίας έτοιμων ενδυμάτων, άδεια που του είχε ήδη χορηγηθεί στο παρελθόν για περιορισμένο χρονικό διάστημα με την απόφαση 1998/20/EΚ[3].(2) Σύμφωνα με το άρθρο 395 παράγραφος 2 της οδηγίας 2006/112/EΟΚ, η Επιτροπή ενημέρωσε τα άλλα κράτη μέλη, με επιστολή της 10ης Ιουλίου 2007, για την αίτηση του Βασιλείου των Κάτω Χωρών. Με επιστολή της 17ης Ιουλίου 2007, η Επιτροπή γνωστοποίησε στο Βασίλειο των Κάτω Χωρών ότι διέθετε όλες τις απαραίτητες πληροφορίες για την εξέταση της αίτησης.(3) Η ρύθμιση αυτή επιτρέπει στο Βασίλειο των Κάτω Χωρών να εφαρμόζει στον τομέα της βιομηχανίας έτοιμων ενδυμάτων ένα σύστημα βάσει του οποίου η υποχρέωση για την καταβολή του ΦΠΑ στις φορολογικές αρχές μετατίθεται από τον υπεργολάβο στη βιομηχανία έτοιμων ενδυμάτων (στον εργολάβο).(4) Οι ρυθμίσεις αυτές αποτέλεσαν στο παρελθόν αποτελεσματικό μέτρο παρεμπόδισης της φοροδιαφυγής σε έναν τομέα όπου η είσπραξη του ΦΠΑ είναι δυσχερής λόγω των προβλημάτων εντοπισμού και εποπτείας των δραστηριοτήτων των υπεργολάβων. Το σχετικό αίτημα θα πρέπει να θεωρηθεί κατ'αρχάς ως μέτρο παρεμπόδισης ορισμένων τύπων φοροδιαφυγής και φοροαποφυγής στον τομέα της βιομηχανίας έτοιμων ενδυμάτων.(5) Ωστόσο, επειδή η επιλογή του τόπου παραγωγής των έτοιμων ενδυμάτων επηρεάζεται από το χαμηλό εργατικό κόστος και επειδή οι υπεργολάβοι μεταφέρουν εύκολα τις δραστηριότητές τους από τη μία χώρα στην άλλη, το Βασίλειο των Κάτω Χωρών θα πρέπει να παρακολουθεί και να αξιολογεί τις επιπτώσεις των παραγόντων αυτών στην αποτελεσματικότητα της παρέκκλισης και να ενημερώνει ανάλογα την Επιτροπή.(6) Είναι σκόπιμο να περιοριστεί χρονικά το μέτρο αυτό, ώστε να επιτραπεί στην Επιτροπή να το αξιολογήσει με βάση την έκθεση των Κάτω Χωρών.(7) Η εν λόγω παρέκκλιση δεν έχει αρνητικές επιπτώσεις στους ίδιους πόρους των Ευρωπαϊκών Κοινοτήτων που προέρχονται από τον ΦΠΑ, ούτε επηρεάζει το ποσό του ΦΠΑ που επιβάλλεται στο τελικό στάδιο της κατανάλωσης,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Κατά παρέκκλιση του άρθρου 193 της οδηγίας 2006/112/EΚ του Συμβουλίου, επιτρέπεται στο Βασίλειο των Κάτω Χωρών να εφαρμόσει στον τομέα της βιομηχανίας έτοιμων ενδυμάτων ένα σύστημα βάσει του οποίου η υποχρέωση για την καταβολή του ΦΠΑ στις φορολογικές αρχές μετατίθεται από τον υπεργολάβο στη βιομηχανία έτοιμων ενδυμάτων (στον εργολάβο).Άρθρο 2Το Βασίλειο των Κάτω Χωρών υποβάλλει στην Επιτροπή, έως τις 31 Ιουλίου 2009 το αργότερο, έκθεση σχετικά με τη συνολική αξιολόγηση της λειτουργίας του εν λόγω μέτρου, ιδίως όσον αφορά την αποτελεσματικότητά του, καθώς και οιαδήποτε αποδεικτικά στοιχεία σχετικά με τη μετατόπιση των δραστηριοτήτων των υπεργολάβων της βιομηχανίας έτοιμων ενδυμάτων σε άλλες χώρες.Άρθρο 3Η παρούσα απόφαση απευθύνεται στο Βασίλειο των Κάτω Χωρών.Βρυξέλλες,Για το ΣυμβούλιοΟ Πρόεδρος [1] ΕΕ L 347 της 11.12.2006, σ. 1. Οδηγία όπως τροποποιήθηκε με την οδηγία 2006/138/ΕΚ (ΕΕ L 384 της 29.12.2006, σ. 92).[2] ΕΕ C, , σ.[3] ΕΕ L 8 της 14.1.1998, σ. 16. Απόφαση όπως τροποποιήθηκε με την απόφαση 2000/435/EΚ (ΕΕ L 172 της 17.2.2000, σ. 24) και την απόφαση 2004/516/EΚ (ΕΕ L 221 της 21.6.2004, σ. 17).